**Projektu iesniegumu vērtēšanas kritēriji**

Apstiprināti ES fondu Uzraudzības komitejā ar 2020.gada 23.jūlija lēmumu Nr.L-2020/13

|  |  |  |  |  |  |
| --- | --- | --- | --- | --- | --- |
| Darbības programmas nosaukums | | | Izaugsme un nodarbinātība | | |
| Prioritārā virziena numurs un nosaukums | | | 8. Izglītība, prasmes un mūžizglītība | | |
| Specifiskā atbalsta mērķa (turpmāk – SAM) numurs un nosaukums | | | 8.2.2. Stiprināt augstākās izglītības institūciju akadēmisko personālu stratēģiskās specializācijas jomās | | |
| Projektu iesniegumu atlases veids | | | Ierobežota projektu iesniegumu atlase | | |
| Atbildīgā iestāde | | | Izglītības un zinātnes ministrija | | |
| Projektu iesniegumu atlases kārta | | | 3. projektu iesniegumu atlases kārta (*Doktorantūras granti[[1]](#footnote-2)*) | | |
| **1. VIENOTIE KRITĒRIJI** | | | | **Vērtēšanas sistēma** | **Kritērija ietekme uz lēmuma pieņemšanu**  **(N[[2]](#footnote-3);P[[3]](#footnote-4))** |
| **Jā vai Nē** |
| 1.1. | | Projekta iesniedzējs un sadarbības partneris (ja attiecināms) atbilst Ministru kabineta noteikumos par specifiskā atbalsta mērķa (turpmāk – SAM) īstenošanu trešās projektu iesniegumu atlases kārtā projektu iesniedzējam un sadarbības partnerim (ja attiecināms) izvirzītajām prasībām. | |  | P |
| 1.2. | | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | |  | P |
| 1.3. | | Projekta iesniedzējam un projekta sadarbības partnerim, ja tāds projektā ir paredzēts, Latvijas Republikā nav nodokļu parādu, tajā skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro*. | |  | P |
| 1.4. | | Projekta iesniegums ir iesniegts Kohēzijas politikas fondu vadības informācijas sistēmā 2014.–2020.gadam. | |  | P |
| 1.5. | | Projekta iesnieguma veidlapa ir pilnībā aizpildīta latviešu valodā un MK noteikumos par SAM īstenošanu noteiktajām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti, kas ir sagatavoti latviešu valodā vai tiem ir pievienots apliecināts tulkojums latviešu valodā. | |  | P |
| 1.6. | | Projekta iesnieguma finanšu aprēķins ir izstrādāts aritmētiski precīzi, finanšu dati ir norādīti *euro* un ir atbilstošs MK noteikumu par SAM īstenošanu un projekta iesnieguma veidlapas prasībām, kas noteiktas Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 1.pielikumā. Projekta iesniegumā paredzētais ES fonda finansējuma apmērs atbilst MK noteikumos par SAM īstenošanu projektam noteiktajam ES fonda finansējuma apmēram. | |  | P |
| 1.7. | | Projekta iesniegumā norādītā ESF atbalsta intensitāte nepārsniedz MK noteikumos par SAM īstenošanu noteikto ESF maksimālo atbalsta intensitāti. | |  | P |
| 1.8. | | Projekta iesniegumā iekļautās kopējās attiecināmās izmaksas un izmaksu pozīcijas atbilst MK noteikumos par SAM īstenošanu noteiktajām, t.sk. nepārsniedz noteikto izmaksu pozīciju apjomus un: | | - | - |
| 1.8.1. ir saistītas ar projekta īstenošanu; | |  | P |
| 1.8.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai); | |  | P |
| 1.8.3. nodrošina projektā izvirzītā mērķa un rādītāju sasniegšanu. | |  | P |
| 1.9. | | Projekta īstenošanas termiņi atbilst MK noteikumos par SAM īstenošanu noteiktajam projekta īstenošanas periodam. | |  | P |
| 1.10. | | Projekta mērķis atbilst MK noteikumos par SAM īstenošanu noteiktajam mērķim un uzraudzības rādītāji ir precīzi definēti, pamatoti un izmērāmi un tie sekmē MK noteikumos par SAM īstenošanu noteikto rādītāju sasniegšanu. | |  | P |
| 1.11. | | Projekta iesniegumā plānotās projekta darbības un sagaidāmie rezultāti: | | - | - |
| 1.11.1. atbilst MK noteikumos par SAM īstenošanu noteiktajām un paredz saikni ar attiecīgajām atbalstāmajām darbībām; | |  | P |
| 1.11.2. ir precīzi definēti un pamatoti, un tie risina projektā definētās problēmas; | |  | P |
| 1.12. | | Projekta iesniegumā plānotie publicitātes un informācijas izplatīšanas pasākumi atbilst Ministru kabineta 2015. gada 17. februāra noteikumos Nr. 87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana” un Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 noteiktajam. | |  | P |
| 1.13. | | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | |  | P |
| **2. SPECIFISKIE ATBILSTĪBAS KRITĒRIJI** | | | | **Vērtēšanas sistēma** | **Kritērija ietekme uz lēmuma pieņemšanu**  **(P[[4]](#footnote-5))** |
| **Jā vai Nē** |
| 2.1. | Projekta iesniegumam pievienots projekta iesniedzēja izstrādāts doktora studiju programmas attīstības plāns jaunā doktorantūras modeļa ieviešanai, kas uz projekta iesnieguma iesniegšanas brīdi ir saskaņots ar Izglītības un zinātnes ministriju (vai norādīta saite uz tīmekļa vietni, kur minētais plāns ir publiski pieejams) vai ir saņemts Izglītības un zinātnes ministrijas atzinums par nepieciešamiem precizējumiem plānā. | | |  | P |
| 2.2. | Projekta iesniegumā paredzētās darbības atbilst projekta iesniedzēja izstrādātajam doktora studiju programmas attīstības plānam jaunā doktorantūras modeļa ieviešanai. | | |  | P |
| 2.3. | Projekta iesniegumā paredzētām darbībām atbilstoši MK noteikumiem par SAM īstenošanu, nav saimnieciska rakstura. | | |  | P |
| 2.4. | Projekta iesniegumam ir pievienota vienošanās par sadarbību projekta īstenošanā. | | |  | P |
| 2.5. | Projekta iesniegumam pievienoti šādi dokumenti, kas ir izstrādāti sadarbībā ar visām doktora studiju programmu īstenošanā iesaistītām pusēm, tai skaitā projekta sadarbības partneru, zinātnisko institūciju un citu augstskolu pārstāvjiem, kā arī konsultējoties ar studentus pārstāvošām organizācijām:  2.5.1. doktorantūras grantu saņēmēju atlases nolikuma projekts;  2.5.2. sadarbības kārtība ar projekta sadarbības partneriem un sadarbības līguma projekts;  2.5.3. līguma projekts ar doktorantūras granta saņēmēju. | | |  | P |
| 2.6. | Projekta iesniegumā plānotās darbības, sasniedzamie rezultāti un to ietekme ir precīzi definēta, pamatota un **sniedz ieguldījumu** **augstākās izglītības un zinātnes internacionalizācijā un resursu koplietošanā:**  2.6.1. Projekts sniedz ieguldījumu augstākās izglītības un zinātnes internacionalizācijā, doktora studiju programmu īstenošanā piesaistot ārvalstu akadēmisko vai zinātnisko personālu;  2.6.2. Projekts sniedz ieguldījumu vairāku augstskolu vai zinātnisko institūciju infrastruktūras un cilvēkresursu koplietošanā, ieviešot jaunus, iepriekš nepraktizētus sadarbības pasākumus ar konkrētajām institūcijām vai zinātniskajām grupām. | | |  | P |
| 2.7. | Projekta iesniegumā ir pamatota plānoto darbību nepārklāšanos ar:  2.7.1. valsts budžeta īstenotajām aktivitātēm;  2.7.2. Eiropas Savienības fondu projektiem, ko īsteno augstskolas (1.1.1.3.pasākuma, SAM 8.2.1., SAM 8.2.2. 1. un 2. kārta, SAM 8.2.3. projekti, ja attiecināms). | | |  | P |
| **3. KVALITĀTES KRITĒRIJI** | | | | **Vērtēšanas sistēma – punktu skala[[5]](#footnote-6)** | **Piezīmes** |
| **Minimums – 6 punkti, maksimums – 15 punkti** |
| 3.1. | **Augstskolas piesaistītie pētniecības projekti doktorantu pētniecības nodrošināšanai un darba slodzes finansēšanai** papildus projekta ietvaros plānotajiem doktorantūras grantiem (piemēram, valsts pētījumu programmas projektos, Fundamentālo un lietišķo pētījumu projektos, Eiropas Komisijas pamatprogrammas “Apvārsnis 2020” projektos, ES struktūrfondu programmas “Praktiskas ievirzes pētījumi” projektos u.c.), un **piesaistītie promocijas darbu vadītāji**: | | | **0-4 (S)** | Jāsasniedz vismaz **2** punkti |
| 3.1.1.Doktorantūras grantu saņēmēju īpatsvars, kuriem tiks nodrošināta papildus darba slodze citos pētniecības projektos: | | | **0-3 (V)** |
| 3.1.1.1. Projektā paredzēts, ka vairāk kā 80% no doktorantūras grantu saņēmējiem tiks nodrošināta papildus darba slodze citos pētniecības projektos; | | | 3 |
| 3.1.1.2. Projektā paredzēts, ka 60% līdz 80% no doktorantūras grantu saņēmējiem tiks nodrošināta papildus darba slodze citos pētniecības projektos; | | | 2 |
| 3.1.1.3. Projektā paredzēts, ka 30% līdz 60% (neieskaitot) doktorantūras grantu saņēmēju tiks nodrošināta papildus darba slodze citos pētniecības projektos. | | | 1 |
| 3.1.1.4. Projektā paredzēts, ka mazāk par 30% doktorantūras grantu saņēmēju tiks nodrošināta papildus darba slodze citos pētniecības projektos. | | | 0 |
| 3.1.2. Doktorantūras grantu saņēmēju promocijas darbu vadītāju īpatsvars, kuri ir pētniecības projektu vadītāji: | | | **0-1 (V)** |
| 3.1.2.1. Projektā paredzēts, ka vismaz 30% doktorantūras grantu saņēmēju promocijas darbu vadītāji ir pētniecības projektu vadītāji; | | | 1 |
| 3.1.2.2. Projektā paredzēts, ka mazāk kā 30% doktorantūras grantu saņēmēju promocijas darbu vadītāji ir pētniecības projektu vadītāji. | | | 0 |
| 3.2. | **Starptautiskā dimensija pētniecības projektiem, kuros paredzēts iesaistīt doktorantūras grantu saņēmējus**: | | | **0-7 (S)** | Jāsasniedz vismaz **3** punkti |
| 3.2.1. Projektā paredzētā doktorantūras grantu saņēmēju iesaiste Eiropas Komisijas pamatprogrammas “Apvārsnis 2020” projektos: | | | **0-3 (V)** |
| 3.2.1.1. Vairāk kā 10% no doktorantūras grantu saņēmējiem tiks iesaistīti šādos projektos; | | | 3 |
| 3.2.1.2. 5% līdz 10% no doktorantūras grantu saņēmējiem tiks iesaistīti šādos projektos; | | | 2 |
| 3.2.1.3. mazāk kā 5% no doktorantūras grantu saņēmējiem tiks iesaistīti šādos projektos; | | | 1 |
| 3.2.1.3. nav paredzēta doktorantūras grantu saņēmēju iesaiste šādos projektos. | | | 0 |
| 3.2.2. Projektā paredzētā doktorantūras grantu saņēmēju iesaiste citos starptautiskos sadarbības pētniecības projektos, kas nav Eiropas Komisijas pamatprogrammas “Apvārsnis 2020” projekti (piemēram, Eiropas Ekonomikas zonas un Norvēģijas finanšu instrumenta pētniecības projekti, Eiropas Kosmosa aģentūras pētniecības projekti, starptautisko starpvaldību pētniecības programmu (piemēram, Latvijas-Lietuvas-Taivānas zinātniskās sadarbības programma, Latvijas-Ukrainas pētniecības programma) projekti u.c.): | | | **0-3 (V)** |
| 3.2.2.1. Vismaz 7% no doktorantūras grantu saņēmējiem tiks iesaistīti šādos projektos; | | | 3 |
| 3.2.2.2. 3% līdz 7% (neieskaitot) no doktorantūras grantu saņēmējiem tiks iesaistīti šādos projektos; | | | 2 |
| 3.2.2.3. 1% līdz 3% (neieskaitot) no doktorantūras grantu saņēmējiem tiks iesaistīti šādos projektos. | | | 1 |
| 3.2.2.4. zem 1% no doktorantūras grantu saņēmējiem tiks iesaistīti šādos projektos. | | | 0 |
| 3.2.3. Projektā paredzēts doktorantūras grantu saņēmēju īpatsvars, kuriem plānots nodrošināt promocijas darba vadītājus no ārvalstīm vai tādus, kas vada starptautiskus pētniecības projektus: | | | **0-1 (V)** |
| 3.2.3.1. vismaz 10% doktorantūras grantu saņēmēju tiks nodrošināti promocijas darbu vadītāji no ārvalstīm vai tādi, kas vada starptautiskus pētniecības projektus. | | | 1 |
| 3.2.3.1. mazāk par 10% doktorantūras grantu saņēmēju tiks nodrošināti promocijas darbu vadītāji no ārvalstīm vai tādi, kas vada starptautiskus pētniecības projektus. | | | 0 |
| **4. KVALITĀTES KRITĒRIJI PAR HORIZONTĀLĀM PRIORITĀTĒM** | | | | **Vērtēšanas sistēma – punktu skala** | **Kritērijs dod papildu punktu** |
| 4.1. | Horizontālā prioritāte “Vienlīdzīgas iespējas” | | | **0 – 1 (V)** | Kritērijs dod papildu punktu |
| 4.1.1. Projekta ietvaros paredzētās specifiskās darbības veicina horizontālā principa “Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu; | | | 1 |
| 4.1.2. Projekta ietvaros nav paredzētas specifiskas darbības, kas veicina horizontālā principa “Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu. | | | 0 |

1. „Doktorantūras grants” ir doktorantam MK noteikumos par SAM īstenošanu 381.1.8. apakšpunktā noteiktā atlīdzība par studiju vai zinātniski pētnieciskā darba veikšanu un 381.1.9. apakšpunktā noteiktās pētniecības izmaksas. [↑](#footnote-ref-2)
2. Kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu. [↑](#footnote-ref-3)
3. Kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ievērojot specifikā atbalsta mērķa projektu atlases nolikumā noteikto. [↑](#footnote-ref-4)
4. Kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ievērojot specifikā atbalsta mērķa projektu atlases nolikumā noteikto. [↑](#footnote-ref-5)
5. V – Piemēro vienu atbilstošo kritēriju;

   S – Piemēro visus atbilstošos kritērijus (summējot tiem piemērojamo punktu skaitu). [↑](#footnote-ref-6)